
МОНГОЛЫН БАРИЛГЫН ҮНДЭСНИЙ АССОЦИАЦИ ТББ-ЫН
ЕРӨНХИЙЛӨГЧДИЙН ЗӨВЛӨЛИЙН ХУРАЛДААНЫ ТОГТООЛ

МЭДЭГДЭЛ
Монголын Барилгын Үндэсний Ассоциаци ТББ нь Монгол улсын хуулийн хүрээнд батлагдсан Дүрмийн дагуу гурван жил тутамд Бүх Гишүүдийн чуулганыг зохион байгуулж сонгуулиа хийдэг бөгөөд 2025 оны ээлжит  чуулганы хуралдааны үеэр ашиг сонирхолын зөрчилтэй, эртнээс төлөвлөсөн, зохион байгуулалттай бүлэг хүмүүс, МБҮА ТББ-ын эрх мэдэл, албан тушаалыг хууль бус аргаар авахаар санаархаж байгаа бүх үйлдэлүүд нь ил болсоор байна.  
Ээлжит 2025.06.20 өдөр болсон чуулганы хуралдаан болон түүнээс хойшхи хугацаанд Монгол улсын хууль, дүрэм, журам зөрчиж, МБҮА ТББ болон түүний гишүүдийн нэр хүндэд бүдүүлэгээр халдсан үйлдэл, үйл ажиллагааг нэр бүхий бүлэг хүмүүс тасралтгүй явуулж  байгаа тул энэхүү бодит мэдээлэлийг та бүхэнд хүргэж байна. Үүнд: 
1.	Чуулганы хуралдааны үеэр МБҮА ТББ-ын УЗ-ийн тогтоолоор батлагдсан “Гишүүнчлэлийн журам”-ын 3.2.1-ийн “С”-д заасан:
 “ Гишүүнээр элсэх хүсэлт нь Ажлын албаар хэлэлцэгдэж, Удирдах зөвлөлд танилцуулагдан шийдвэрлэгдсэнээр Гишүүний гэрээ болон Гэрчилгээний хамт олгогдож, МБҮА ТББ-ын үйл ажиллагаанд хамрагдаж гишүүний үйлчилгээгээ авна ”

-	Заалтыг зөрчиж чуулганы хуралдаанд 56 гишүүний батламжгүй этгээдүүдийг УЗГ сонгох санал хураалтанд оролцуулсан.

2.	Саналын эрх бүхий 119 гишүүн чуулганы хуралдаанд оролцсоноос 30 гаруй хүний
 саналаар сонгуулийн дүнг баталгаажуулсан тогтоол гаргасан нь
-	 МБҮА ТББ-ын шинэчлэн баталсан дүрмийн 8.8.1, 8.8.3-д заасан “..ердийн олонхоор гаргасан шийдвэр хүчин төгөлдөр болно...” зөрчсөн үйлдэл болсон.

3.	Тооллогын комиссын гишүүд нь УЗГ-ийг сонгох гишүүдийн санал хураалтын хуудас бөглөх заавар бичиглэлийн эсрэг зааварчилгаа өгсөн, саналын хуудсыг алдаатай тоолж, түүнийгээ засварлан зарим гишүүдийн саналаас хасч, нэмэх зэргээр МБҮА ТББ-ын Дүрэм, чуулганы хуралдааны дэгийг илт зөрчсөн үйлдэл гаргасан. 

4.	Чуулганы хуралдааны үйл ажиллагааг зориудаар хутган үймүүлэх зорилгоор МБҮА ТББ-ын эрхэм зорилгыг үл хүндэтгэсэн, ашиг сонирхлын зөрчлөөр хандсан, гишүүний ёс зүйд үл нийцсэн үйлдэл чуулганы хуралдааны танхимд гаргасан зарим гишүүдийг заалнаас хөөж гаргасан, “чуулганы хуралдааны дэг”-ийн 3.3.4-р заалт зөрчсөн эмх замбраагүй байдал зориудаар үүсгэх байдал олон гарч байсан. 

5.	Удирдах зөвлөлийн гишүүн Б.Баасансүрэнд итгэл хүлээлгэж МБҮА ТББ-ын дэргэд “Барилга, дэд бүтцийн Арбитр” байгуулах эрхийг өгч, гэрээг байгуулан санхүүжилт хийсэн ч  Барилга дэд бүтцийн олон улсын арбитрыг МБҮА ТББ-ын нэр дээр бус тусдаа ТББ байгуулан иргэн Б.Баасансүрэн өөрийн нэр дээр гэрчилгээг гаргуулан авч байгуулсан. Улмаар тус арбитрын үйл ажиллагаанд шаардлагатай санхүүжилтийг МБҮА-тай зээлийн гэрээ хэлбэрээр авахыг тулган шаардаж эхний ээлжийн санхүүжилтээ авсан боловч өнөөдрийг хүртэл үйл ажиллагаа явуулаагүй байна. Арбитрыг байгуулахдаа МБҮА-аас тусдаа байгуулж үүсгэн байгуулагч, эцсийн өмчлөгчөөр МБҮА-ийг бүртгүүлж, Ерөнхийлөгчдийн зөвлөлөөс алдаагаа засах шаардлага тавьсан боловч хэрэгжүүлээгүй.
6.	Б.Баасансүрэнд Фидик-ийн улаан, цагаан, шар номуудыг орчуулах эрхийг УЗ-өөс өгч гэрээг байгуулан санхүүжилт хийсэн боловч өнөөдрийг болтол ямар ч тайлан, орчуулга ирүүлээгүй тул Ерөнхийлөгчдийн зөвлөлөөс алдаагаа засах шаардлага тавьсан боловч хэрэгжээгүй.

7.	МБҮА ТББ-ын дүрмийн 4.1.1 
“Ассоциацийн эрхэм зорилго, зарчим, үйл ажиллагааны үндсэн чиглэл, гишүүнчлэлийн журмыг хүлээн зөвшөөрсөн барилга, хот байгуулалт, үл хөдлөх хөрөнгө, дэд бүтцийн салбарт үйл ажиллагаа явуулж буй иргэн, хуулийн этгээд тэдгээртэй харилцагч, ижил төрлийн үйл ажиллагаа явуулдаг дотоод, гадаадын байгууллага нь Ассоциацийн гишүүн байна.”
-	Дээрх заалтад “…тэдгээртэй харилцагч, ижил төрлийн үйл ажиллагаа явуулдаг ... байгууллага нь Ассоциацийн гишүүн байна.” гэх заалтыг зөрчиж салбарт үйл ажиллагаа явуулдаггүй, тэдгээртэй харилцагч ижил төрлийн үйл ажиллагаа явуулдаггүй МБҮА ТББ-ын дэргэд байгуулсан гэх “Арбитр”-ийн гишүүн хуулийн байгууллагууд МБҮА ТББ-д гишүүнээр татвар төлж саналын эрхтэй орсон зөрчил илэрсэн.   
   
-	Иргэн Б.Баасансүрэн нь маргаан бүхий 7 тоот тогтоолыг үндэслэн Хуулийн этгээдийн улсын бүртгэлд МБҮА ТББ-ын өөрийгөө Ерөнхийлөгчөөр, Удирдах зөвлөлийн гишүүдийг бүртгүүлэх өргөдөл, баримт бичгийг 2025.07, 8 дугаар сард бүртгүүлэх хүсэлтийг 2 удаа гаргасан.
-	Иргэн Б.Баасансүрэн нь Хуулийн этгээдийн бүртгэлийн газарт хүсэлт гаргахдаа “МБҮА” ТББ-ын тамга тэмдэг, гэрчилгээ гээгдүүлсэн тухай хуурамч зарыг “Зууны мэдээ” сонины 2025.8.20-ны өдрийн №153 дугаарт нийтлүүлж, уг сонины зараа Бүртгэлийн газарт гаргаж өгсөн байдаг.
-	Энэ хуурамч зарын талаар МБҮА ТББ-иас Хуулийн этгээдийн бүртгэлийн газарт МБҮА-ийн тамга тэмдэг, гэрчилгээг үрэгдээгүй, алга болоогүй талаар мэдэгдсэн.
-	Иргэн Б.Баасансүрэнгийн гаргасан 2 удаагийн хүсэлт, өргөдлийг Хуулийн этгээдийн бүртгэлийн газраас хоёр удаа хүлээн авахаас татгалзсан улсын бүртгэгчийн шийдвэр гарсан.
-	Хуулийн этгээдийн улсын бүртгэлд МБҮА ТББ-ын одоогийн удирдлага, Удирдах зөвлөлийн бүртгэл хүчин төгөлдөр байгаа тул МБҮА нь хуулийн хүрээнд хүрээнд үйл ажиллагаагаа хэвийн явуулах үндэслэлтэй болно.
-	Улсын бүртгэлийн ерөнхий хуулийн 20 дугаар зүйлийн 20.1.14-д “хууль хяналтын байгууллагаас хуульд заасны дагуу мэдэгдсэн хянан шийдвэрлэх ажиллагаа хийгдэж байгаа эрүү, иргэн, захиргааны хэрэг, маргаантай холбоотой иргэн, хуулийн этгээд, эд хөрөнгийн эрхийн улсын бүртгэлийн мэдээлэлд оруулсан өөрчлөлтийг бүртгэх”-ийг хориглосон байдаг юм. Энэ заалтыг үндэслэн Улсын бүртгэлийн байгууллагаас Иргэн Б.Баасансүрэнгийг удаа дараагийн хүсэлтийг бүртгэхээс татгалзсан болно. Мөн Баянзүрх, Сүхбаатар, Чингэлтэй дүүргийн иргэний хэргийн анхан шатны тойрогийн шүүхийн Тамгын газрын 2025 оны 2457 тоотоор Улсын бүртгэлийн Ерөнхий газрын хуулийн этгээдийн бүртгэлийн газарт “Монголын барилгын Үндэсний ассоциаци” ТББ-ын бүх гишүүдийн ээлжит 6-р чуулганы 2025 оны 6 дугаар сарын 20-ны өдрийн 7 тоот (МБҮА-ын Удирдах зөвлөлийн гишүүдийг сонгосон тухай) тогтоолыг хүчингүй болгуулах тухай нэхэмжлэлийг хүлээн авч иргэний хэрэг үүсгэж, хэрэг хянан шийдвэрлэх ажиллагаа явагдаж байгаа талаар албан ёсоор мэдэгдсэн байгаа болно. Иймд хууль хяналтын байгуулагаас хуульд заасны дагуу мэдэгдсэн хэрэг хянан шийдвэрлэх ажиллагаа явагдаж байгаа тул иргэн Б.Баасансүрэнгийн өргөдөл, хүсэлтийг цаашид Улсын бүртгэлийн байгууллага хүлээн авах боломжгүй юм.
-	Иргэн Б Баасансүрэн хэсэг хүмүүсийн хамтаар Хот байгуулалт, барилга орон сууцжуулалтын яам болон бусад байгууллага, хэвлэл мэдээлэлийн хэрэгслүүдэд МБҮА ТББ-ын нэр хүндийг гутаах, буруу ташаа мэдээ, мэдээлэл тараах зэрэг хууль бус үйл ажиллагаа явуулсаар байна.
-	Иргэн Б.Баасансүрэн нь өөрийгөө МБҮА-ийн Ерөнхийлөгч гэж, мөн МБҮА-ийн тамга тэмдэг, гэрчилгээг хаяж үрэгдүүлсэн гэж хуурамч зар өгч ыхууль бус үйл ажиллагаа явуулж байсан тул Иргэн Б.Баасансүрэнг Баянгол, Хан-Уул, Сонгинохайрхан дүүргийн Иргэний хэргийн анхан шатны тойргийн шүүхэд өгсөн бөгөөд уг шүүхийн 2025 оны 8 дугаар сарын 12-ны өдрийн шүүгчийн захирамжаар “Иргэн Б.Баасансүрэнг МБҮА ТББ-ыг төлөөлж ямар нэгэн үйлдэл, үйл ажиллагаа явуулахгүй байхыг даалгах” нэхэмжлэлийн шаардлага бүхий иргэний хэргийг үүсгэсэн байгаа болно.
-	Дээрх зөрчлүүдээс харахад  илт Б Баасансүрэнгийн ашиг сонирхолын зөрчилтэй, нэр бүхий Гишүүдийг өөрийн эгнээнд элсүүлэн 2025.06-р сард болсон Чуулганы үйл ажиллагааг санаатайгаар будлиулж ямарч хамаагүй аргаар эрх мэдлийг гартаа авах санаархал нь тодорхой харагдаж байна гэж үзэж байгаа. 
-	Иймд шүүхийн эцсийн шийдвэр гаргах хүртэл гишүүд бодитой, зөв ойлголттой байж, шудраг ёс, хөгжил дэвшлийн төлөө өнгөрсөн 16 жилийн туршид байгууллагынхаа үйл ажиллагааг бүхий л сэтгэл санаа, итгэл зүтгэл, санхүү хөрөнгөөр дэмжиж гар бие оролцон, үнэт цагаа зориулан ажилласан анхны үүсгэн байгуулагч, үе үеийн удирдлагууд, гишүүдийг басамжилсан, нэр хүндийг гутаасан хууль бус үйлдэлийн эсрэг, шудрага ёсны төлөө нэгдэн тэмцэх цаг  дор аливаад хүлээцтэй  хандаж МБҮА ТББ-ын үйл ажиллагааг тасалдуулахгүй, идэвхтэй оролцож ажиллахыг  нийт гишүүд болон ажлын албаны хамт олонд уриалж байна.


МБҮА ТББ ЕРӨНХИЙЛӨГЧИЙН ЗӨВЛӨЛ
